text: Fodboldfans i masseslagsmål
  20 februar 2014 kl. 05.41
  Kampen mellem EsbjergfB og Fiorentina fik natten til torsdag en uheldig begyndelse, da flere fans endte i masseslagsmål i midtbyen.
  Politiet fik klokken 02.13 anmeldelse om masseslagsmål mellem de to klubbers fans i Skolegade.
  - Da vi ankom, havde de fleste uroligheder lagt sig igen. Der var dog en enkelt Esbjerg-fan, der ikke havde opdaget, at slåskampen var slut, så ham tog vi med på stationen, fortæller vagtchef hos Syd- og Sønderjyllands Politi, Erik Lindholm, til TV SYD.
  Den enlige Esbjerg-fan vil blive sigtet for gadeuorden.
  Kampen mellem Esbjerg og Fiorentina fløjtes i gang torsdag aften klokken 19.00.
  